ᱵᱟᱞᱟᱥᱚᱨᱚᱥᱣᱚᱛᱤ

ᱛᱟᱧᱡᱚᱨ ᱵᱟᱞᱟᱥᱚᱨᱚᱣᱚᱛᱤ ᱫᱚ ᱵᱟᱞᱟᱥᱚᱨᱚᱥᱣᱚᱛᱤ (ᱤᱝᱞᱤᱥᱺ Balasaraswati) ᱢᱮᱱᱛᱮ ᱦᱚᱸ ᱠᱚ ᱵᱟᱰᱟᱭ ᱮᱭᱟ ᱾ ᱱᱩᱭ ᱫᱚ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱥᱤᱧᱚᱛ ᱥᱟᱶᱛᱮ ᱡᱮᱜᱮᱛ ᱨᱮᱱᱟᱜ ᱟᱭᱢᱟ ᱴᱷᱟᱶ ᱨᱮ ᱮ ᱱᱮᱡ ᱩᱫᱩᱜ ᱠᱟᱛᱮ ᱟᱡᱟᱜ ᱜᱩᱱ ᱮ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾ 

ᱩᱱᱤ ᱫᱚ ᱥᱟᱹᱦᱤᱛ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱑᱙᱕᱗ ᱨᱮ ᱯᱚᱫᱽᱢᱚ ᱵᱷᱩᱥᱚᱬ ᱟᱨ ᱑᱙᱗᱗ ᱥᱟᱹᱦᱤᱛ ᱨᱮ ᱯᱚᱫᱽᱢᱚ ᱵᱤᱵᱷᱩᱥᱚᱬ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱙᱘᱑ ᱥᱟᱹᱦᱤᱛ ᱨᱮ ᱤᱱᱰᱤᱭᱟᱱ ᱯᱷᱟᱭᱤᱱ ᱟᱨᱴᱥ ᱥᱚᱥᱟᱭᱤᱴᱤ ᱪᱮᱱᱱᱟᱭ (The Indian Fine Arts Society, Chennai) ᱯᱟᱦᱴᱟ ᱠᱷᱚᱱ "ᱥᱟᱝᱜᱤᱛᱷᱟ ᱠᱟᱞᱟᱥᱤᱠᱟᱢᱟᱱᱤ" (Sangeetha Kalasikhamani) ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾
ᱯᱩᱭᱞᱩ ᱡᱤᱭᱚᱱ
ᱵᱟᱞᱟᱥᱚᱨᱚᱥᱣᱚᱛᱤ ᱫᱚ ᱒᱓ ᱢᱮ ᱑᱙᱑᱘ ᱥᱟᱹᱦᱤᱛ ᱨᱮ ᱵᱽᱨᱤᱴᱤᱥ ᱥᱤᱧᱚᱛ ᱢᱟᱰᱨᱟᱥ ᱯᱨᱮᱥᱤᱰᱮᱱᱥᱤ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱠᱚᱭᱤᱡ ᱦᱟᱯᱲᱟᱢ ᱯᱟᱯᱟᱢᱢᱟᱞ ᱫᱚ ᱢᱤᱫ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱟᱨ ᱱᱟᱪᱚᱱᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱜᱚᱲᱚᱢ ᱵᱩᱰᱷᱤ ᱵᱤᱱᱟ ᱰᱷᱚᱱᱢᱚᱞ (᱑᱘᱖᱗ - ᱑᱙᱓᱘) ᱩᱱ ᱚᱠᱛᱚ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱥᱮᱨᱮᱧᱥᱤᱠᱟᱹᱨᱤᱭᱟᱹ ᱞᱮᱠᱟᱛᱮᱠᱚ ᱢᱟᱱᱟᱣᱮ ᱠᱟᱱ ᱛᱟᱦᱮᱸᱫ ᱾ ᱵᱟᱞᱟᱥᱚᱨᱚᱣᱚᱛᱤ ᱫᱚ ᱑᱙᱓᱔ ᱥᱟᱹᱦᱤᱛ ᱨᱮ ᱠᱚᱞᱠᱟᱛᱟ ᱨᱮ ᱯᱩᱭᱞᱩ ᱫᱷᱟᱣ ᱮᱱᱮᱡ ᱩᱫᱩᱜ ᱥᱚᱫᱚᱨ ᱠᱟᱛᱮ, ᱟᱠᱚᱣᱟᱜ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱥᱟᱶᱛᱟ ᱟᱹᱨᱤ ᱮᱱᱮᱡ ᱰᱷᱚᱝ ᱩᱫᱩᱜ ᱥᱚᱫᱚᱨᱤᱡ ᱯᱩᱭᱞᱩ ᱠᱩᱲᱤ ᱦᱚᱯᱚᱱ ᱞᱮᱠᱟᱛᱮ ᱧᱩᱛᱩᱢ ᱮ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾
 ᱯᱷᱮᱰᱟᱛ 

ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ